ডোডোজের বদলি পেয়ে গেল মহমেডান স্পোর্টিং। রাংদাজিয়েদের সর্বোচ্চ গোলদাতা স্টিফেন হ্যারি নেমে পড়লেন সাদা-কালো শিবিরের অনুশীলনে। 

এই বিষয়ে অন্যান্য খবর

লিগ শুরুর আগেই চোটের কবলে বিদেশি, অস্বস্তিতে এক প্রধান


৬ ফুট ৫ ইঞ্চির স্ট্রাইকার গোলের গন্ধ চেনেন। শিলংয়ের ঘরোয়া লিগে রাংদাজিয়েদের হয়ে ১৪ ম্যাচে ১১ গোল করেছেন হ্যারি। ২০১২ সালে শাহদ্রা এফসি ক্লাবের হয়েই এই দেশে ফুটবল অভিষেক ঘটে তাঁর। ইন্ডিয়ান ব্যাংক, গ্যাংটক হিমালয়ান এফসি, দিল্লি ইউনাইটেডের হয়েও ঘাম ঝরিয়েছেন হ্যারি। কলকাতা লিগ বড় পরীক্ষা নেবে তাঁর। ডোডোজের শূন্যস্থান কি পূরণ করতে পারবেন তিনি? সেই প্রশ্নই ঘোরাফেরা করছে রেড রোডের ধারের ক্লাবের ড্রেসিং রুমে।   
মহমেডান আবাসিক শিবির করেছিল কল্যাণীতে। সেখানেই চোট পান ডোডোজ। 
কলকাতা লিগ শুরু হওয়া এখন কেবল সময়ের অপেক্ষা। লিগ শুরুর আগেই আইভরি কোস্টের স্ট্রাইকার চোট পাওয়ায় বড় ধাক্কা খেল রঘু নন্দীর দল। খুব অল্প সময়ের মধ্যে বিদেশি খুঁজে বের করা সহজ নয়। মহমেডান শিবির সেটাই করেছে। এখন দেখার মাঠে নেমে স্টিফেন সাদা-কালো শিবিরকে নির্ভরতা দিতে পারেন কিনা।